Երեւանյան համերգի առաջին մասում Յան Մաքսինը հանդես եկավ Յոհան Սեբաստիան Բախի թավջութակի մենանվագով եւ մի շարք հեղինակային ստեղծագործություններով: Երկրորդ մասում նրան միացան հայ երաժիշտներ Մովսես Էբեջյանը, Հայկ Կարապետյանը, եւ սկսվեց ճանապարհորդությունը՝ Ռուսաստանից, Ուկրաինայից մինչեւ Ֆրանսիա եւ Իտալիա, Բալկաններ, Մերձավոր Արեւելքից մինչեւ Լատինական Ամերիկա: Այնուհետեւ հնչեցին երգեր՝ 10-ից ավելի լեզուներով՝ հայերեն, ռուսերն, ուկրաիներեն, անգլերեն, իտալերեն, ֆրանսերեն, քրդերեն… Չափազանց ջերմ ընդունելության արժանացան հատկապես «Սարերի հովին մեռնեմ» եւ «Ով, սիրուն, սիրուն» երգերի կատարումները, որով էլ եզրափակվեց համերգը: